DA
L 324/20
Den Europæiske Unions Tidende
19.12.2022
Henvisninger til retsakter og instrukser Række nr.
Forklaring
Forretningsstrategi og processer a)
I henhold til artikel 449a i forordning (EU) nr.
575/2013 sammenholdt med artikel 435, stk.
1, litra a) og e), i nævnte forordning skal institutterne beskrive, hvordan deres forretningsmodeller, strategier og processer og finansielle planlægning integrerer risici som følge af sociale faktorer (dvs. sociale risici), og hvordan disse risici kan udvikle sig over tid på grund af den teknologiske udvikling, nye politiske rammer, et erhvervsliv i forandring og interessenternes ændrede præferencer.
b)
I henhold til artikel 449a i forordning (EU) nr.
575/2013 sammenholdt med artikel 435, stk.
1, litra a) og c)-f), i nævnte forordning skal institutterne give en beskrivelse af deres målsætninger, mål og grænser for vurdering og styring af sociale risici og en beskrivelse af de procedurer, de anvender til at fastsætte disse målsætninger, mål og grænser.
Institutterne skal redegøre for, hvordan disse målsætninger, mål og grænser er knyttet til de gældende internationale politikrammer og EU-politikrammer og til tilgængelige benchmarks.
Sociale aspekter omfatter krænkelser af menneskerettighederne, arbejdstagerrettigheder, indkomstulighed, manglende menneskerettigheder, kundesikkerhed og -beskyttelse, privatlivets fred, fattigdom og ikkeforskelsbehandling.
Desuden har klimaændringer og overgangen til en lavemissionsøkonomi sociale virkninger, herunder i form af ændringer af arbejdsmarkedet.
Disse omfatter faldende efterspørgsel efter visse job og kvalifikationer, fremkomsten af nye job og kvalifikationer, forbrugernes ændrede præferencer, aktionærernes vilje til at integrere klimamæssige, miljømæssige og sociale ændringer i deres virksomheder hurtigt, jf. punkt 78 i EBA's rapport vedtaget i henhold til artikel 98, stk.
8, i direktiv 2013/36/EU.
c)
I henhold til artikel 449a i forordning (EU) nr.
575/2013 sammenholdt med artikel 435, stk.
1, litra d), i nævnte forordning skal institutterne beskrive, hvordan de træffer foranstaltninger for at mindske risici forbundet med sociale faktorer, herunder forstå modparternes evne til at styre sociale risici og indgå i en dialog med dem for at afbøde sociale risici.
Ledelse
d)
I henhold til artikel 449a i forordning (EU) nr.
575/2013 sammenholdt med artikel 435, stk.
1, litra b), og artikel 435, stk.
2, litra a), b) og c), i nævnte forordning skal institutterne beskrive hvordan deres ledelsesorgan er involveret i overvågningen og styringen af sociale risici.
Disse oplysninger skal omfatte rationalet bag den tilgang, som ledelsesorganet har valgt, og tage hensyn til en række sociale faktorer.
Disse faktorer skal omfatte instituttets engagement i lokalsamfundet og samfundet som helhed, dets forhold til medarbejderne og overholdelse af arbejdsstandarder, forbrugerbeskyttelse og produktansvar og menneskerettigheder.
e)
I henhold til artikel 449a i forordning (EU) nr.
575/2013 sammenholdt med artikel 435, stk.
2, litra a), b) og c), i nævnte forordning skal institutterne beskrive, hvordan de organiserer deres risikoudvalg, og hvordan de fordeler opgaver og ansvarsområder inden for risikostyringsrammen med henblik på at overvåge og styre sociale risici.
Institutterne skal fremlægge oplysninger om både deres interne og eksterne ressourcer afsat til vurdering af sociale risici.
f)
I henhold til artikel 449a i forordning (EU) nr.
575/2013 sammenholdt med artikel 435, stk.
2, litra e), i nævnte forordning skal institutterne beskrive, hvordan de medtager sociale risici i deres interne rapporteringsramme og -struktur, og fastsætte hyppigheden af deres interne rapportering og udveksling af oplysninger om sociale risici.
g)
I henhold til artikel 449a i forordning (EU) nr.
575/2013 sammenholdt med artikel 435, stk.
2, litra e), i nævnte forordning skal institutterne fremlægge oplysninger om, hvorvidt der tages højde for sociale risici i deres aflønningspolitik, og om de kriterier og parametre, der anvendes til at bestemme den sociale risikos indvirkning på variable lønninger.